ddrg/super_eurlex huggingface dataset:
(6)

Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, malo by však vzhľadom na konkrétnu situáciu vzniknutú prechodom od smernice 91/414/EHS k nariadeniu (ES) č. 1107/2009 platiť nasledujúce: členským štátom by sa po schválení malo poskytnúť šesťmesačné obdobie, počas ktorého preskúmajú povolenia prípravkov na ochranu rastlín obsahujúcich fluxapyroxad; členské štáty by podľa potreby mali povolenia zmeniť, nahradiť alebo odobrať. Odchylne od uvedeného termínu by sa malo poskytnúť dlhšie obdobie na predloženie a posúdenie aktualizácie úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým plánovaným použitím v súlade s jednotnými zásadami.
bifentrin Číslo CAS 82657-04-3 Číslo CIPAC: 415

2-metylbifenyl-3-ylmetyl (1RS,3RS)-3-[(Z)-2-chlór-3,3,3-trifluórprop-1-enyl]-2,2-dimetylcyklopropánkarboxylát alebo 2-metylbifenyl-3-ylmetyl (1RS)-cis-3-[(Z)-2-chlór-3,3,3-trifluórprop-1-enyl]-2,2-dimetylcyklopropánkarboxylát

≥ 930 g/kg Nečistoty: Toluén: najviac 5 g/kg

1. august 2012

31. júla 2019
(1)

Cieľom tohto nariadenia je zriadiť jednotný režim na predkladanie oznámení a informácií investormi vnútroštátnym príslušným orgánom alebo príslušnými orgánmi Európskemu orgánu pre cenné papiere a trhy (ďalej len „ESMA“). Keďže výpočet obratu na určenie oslobodených akcií je úzko spojený aj s poskytovaním informácií týkajúcich sa akcií, ktorých hlavné miesto obchodovania je v Únii, malo by sa naň vzťahovať aj toto nariadenie. Na účel zabezpečenia súdržnosti medzi takýmito ustanoveniami, ktoré by mali nadobudnúť účinnosť v rovnakom čase, a s cieľom umožniť komplexný prehľad a kompaktný prístup k nim osobami, ktoré podliehajú uvedeným povinnostiam, je vhodné začleniť všetky regulačné technické predpisy vyžadované nariadením (EÚ) č. 236/2012 do jedného nariadenia.
(1)

Cieľom tohto nariadenia je stanoviť zoznam oslobodených akcií ako krok potrebný na zverejnenie krátkych pozícií vo všetkých neoslobodených akciách a podmienky, za ktorých by sa uvedené informácie mali posielať Európskemu orgánu pre cenné papiere a trhy (ďalej len „ESMA“). Preto je dôležité, aby sa stanovili aj pravidlá týkajúce sa dojednaní a opatrení, ktoré treba schváliť, pokiaľ ide o uvedené neoslobodené akcie. Na účel zabezpečenia súdržnosti medzi uvedenými ustanoveniami o predaji nakrátko, ktoré by mali nadobudnúť účinnosť v rovnakom čase, a s cieľom umožniť komplexný prehľad a kompaktný prístup k nim pre osoby, na ktoré sa vzťahujú uvedené povinnosti, je vhodné začleniť všetky vykonávacie technické predpisy vyžadované nariadením (EÚ) č. 236/2012 do jedného nariadenia.
(5)

V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a s ohľadom na súčasné vedecké a technické poznatky je nevyhnutné zmeniť a doplniť podmienky schválenia kremičitanu hlinitého, hydrolyzovaných proteínov a 1,4-diaminobutánu (putrescínu). Je vhodné, aby boli predovšetkým vyžiadané ďalšie potvrdzujúce informácie, pokiaľ ide o kremičitan hlinitý a hydrolyzované proteíny. Súčasne by sa mali vykonať určité technické zmeny a predovšetkým by mal byť názov účinnej látky „putrescín (1,4-diaminobután)“ nahradený názvom „1,4-diaminobután (putrescín)“. Príloha k nariadeniu (EÚ) č. 540/2011 by sa preto mala zodpovedajúcim spôsobom zmeniť a doplniť.
(33)

Prostredníctvom verejnej vyhlášky č. 54 (RE-2010)/2009-2014 zo 17. júna 2011 bola platnosť systému DEPBS posledný krát predĺžená o tri mesiace, a to do 30. septembra 2011. Vzhľadom na to, že odvtedy nebolo uverejnené žiadne ďalšie predĺženie, systém DEPBS bol od 30. septembra 2011 prakticky zrušený. Žiadateľ teda od toho dátumu nemohol získať žiadne výhody v rámci tohto systému. Preto sa overovalo, či by sa v súlade s článkom 15 ods. 1 základného nariadenia, mali na tento systém uvaliť opatrenia.
(16)

Vzhľadom na stiahnutie žiadosti sa zvažovalo, či by pokračovanie revízneho prešetrovania z úradnej moci bolo opodstatnené. Útvary Komisie nenašli žiadne presvedčivé dôvody poukazujúce na to, že ukončenie prešetrovania by nemuselo byť v záujme Únie. Vzhľadom na uvedené by sa revízne prešetrovanie malo ukončiť.
(20)

Vzhľadom na to, že možné obchádzanie sa uskutočňuje mimo Únie, možno v súlade s článkom 13 ods. 4 základného nariadenia udeliť oslobodenie výrobcom znovu nenaplniteľných plynových kamienkových vreckových zapaľovačov z Vietnamu, ktorí vedia preukázať, že nie sú prepojení (4) so žiadnym výrobcom, na ktorého sa vzťahujú príslušné opatrenia (5), a o ktorých sa zistilo, že nie sú zapojení do praktík obchádzania podľa článku 13 ods. 1 a článku 13 ods. 2 základného nariadenia. Výrobcovia, ktorí majú záujem o získanie oslobodenia, by mali predložiť žiadosť náležite podloženú dôkazmi v rámci lehoty uvedenej v článku 3 ods. 3 tohto nariadenia.
Vložky do topánok pozostávajú z odpruženej vidlicovej časti vyrobenej z ocele a vymeniteľného vankúšika vyrobeného z rôznych materiálov. Tieto vložky do topánok sú prispôsobené tvaru chodidla a telesnej hmotnosti zákazníka. Tieto vložky do topánok sú navrhnuté tak, aby znížili záťaž na chodidlá a celé telo. Trojbodový podporný systém vložky je navrhnutý tak, aby podporoval, udržiaval v pohybe a posilňoval väzy, šľachy a svaly. Tlmí otrasy, zabezpečuje rovnomerné rozloženie hmotnosti tela pozdĺž celého chodidla a môže kompenzovať nepriaznivé účinky plochej nohy. Vankúšik masíruje chodidlo. (1) Pozri obrázok.

6406 90 50
Vitamíny: pojem „vitamíny“ je príliš všeobecný. Preto sa navrhuje prestať tento parameter používať, pretože analytické určenie všetkých vitamínov prítomných vo výrobku by výrazne ovplyvnilo náklady na analýzu bez toho, aby sa získali údaje dôležité z hľadiska výživy a vlastností výrobku. Ani analýza vitamínu C (kyseliny L-askorbovej), teda vitamínu s najvyššou koncentráciou v hľuze, by neposkytla údaje, ktorými by sa dal výrobok charakterizovať, keďže obsah vitamínu ovplyvňujú viaceré nesúvisiace parametre (dĺžka skladovania, metóda analýzy, sezónne podmienky, rýchla degradácia počas analýzy).
(7)

Z rozsudku Všeobecného súdu vyplýva, že Komisia mala podľa článku 14 nariadenia (EHS) č. 2777/75 prijať nariadenie, ktorým by bola prijala mimoriadne opatrenia na podporu talianskeho trhu s hydinovým mäsom v súvislosti s kurčatami zabitými a zneškodnenými v oblastiach, ktoré boli postihnuté vtáčou chrípkou a na ktoré sa vzťahovali veterinárne opatrenia, ktorými sa obmedzoval pohyb a zakazovalo umiestnenie jednodňových kurčiat na trh, v období od decembra 1999 do septembra 2003 vrátane. Keďže uvedené nariadenie (EHS) č. 2777/75 už nie je účinné, Komisia by mala prijať nariadenie podľa článku 44 nariadenia (ES) č. 1234/2007, aby mohla vyhovieť rozsudku Všeobecného súdu.
—

Resolution of WineAmerica on Wine Production Definitions for the European Community (uznesenie WineAmerica o vymedzeniach pojmov súvisiacich s výrobou vína platných pre Európske spoločenstvo) prijaté 24. marca 2009;
(31)

Pokiaľ ide o vzorku výrobcov z Únie, miera jej reprezentatívnosti bola značne nepriaznivo ovplyvnená skutočnosťou, že najväčší výrobca zaradený do vzorky, ktorý pôsobí v segmente veľkých a stredných podnikov, a jeden výrobca pôsobiaci v segmente malých podnikov informovali Komisiu, že si neprajú odpovedať na dotazník. To znamená, že len tri z piatich spoločností zaradených do vzorky pokračovali v spolupráci a že za vymedzené segmenty a vyrábajúce členské štáty by neboli poskytnuté žiadne informácie alebo by boli poskytnuté iba čiastočné informácie.
a)

Držiteľ typového osvedčenia alebo obmedzeného typového osvedčenia dodá aspoň jednu sadu úplných pokynov pre zachovanie letovej spôsobilosti, obsahujúcich popisné údaje a sprievodné pokyny vypracované v súlade s príslušnou základňou typového osvedčovania každému známemu vlastníkovi jedného alebo niekoľkých lietadiel, motorov alebo vrtúľ pri ich dodávke alebo vydaní prvého osvedčenia o letovej spôsobilosti pre príslušné lietadlo, podľa toho, čo nastane neskôr, a potom poskytne na požiadanie k dispozícii tieto pokyny každej osobe, od ktorej sa vyžaduje dodržiavanie uvedených pokynov. Dostupnosť niektorých príručiek alebo časti pokynov pre zachovanie letovej spôsobilosti, ktoré sa týkajú generálnej revízie alebo inej formy väčšej údržby, sa môže oneskoriť až do doby, kým výrobok nebol uvedený do prevádzky, no musia byť dostupné predtým, než ktorýkoľvek výrobok dosiahne príslušný počet letových hodín alebo cyklov.
—

Resolution of WineAmerica on Wine Production Definitions for the European Community (uznesenie WineAmerica o vymedzení pojmov súvisiacich s výrobou vína platných pre Európske spoločenstvo), prijaté 24. marca 2009.
Elektronický prístroj (tzv. diaľková výťahová monitorovacia jednotka) v kryte s rozmermi približne 28 × 22 × 9 cm na zabudovanie do výťahovej šachty. Tento prístroj, ktorý prijíma informácie z rozličných externých snímačov, sa používa na monitorovanie prevádzky výťahu a zisťovanie akýchkoľvek porúch, napr. pri rozbiehaní alebo zastavovaní výťahu, otváraní a zatváraní dverí, pri vyrovnávaní, v trakčnom motore, brzde, osvetlení kabíny. Prijaté informácie prístroj overuje a spracúva a modemom ich prenáša do centra údržby. Po predvedení a zabudovaní modemu do prístroja, môže prístroj poskytovať obojsmernú hlasovú komunikáciu medzi kabínou výťahu a strediskom údržby, a to prostredníctvom mikrofónu a reproduktoru, ktoré sú nainštalované v kabíne.

9031 90 85
Celkom dohotovený výrobok pozostávajúci z 10 obdĺžnikových pásikov, z ktorých každý má dĺžku približne 25 cm a šírku približne 2 cm, z netkaných syntetických vlákien (polyetylén) spevnených spojivom. Pásiky sú navzájom pozdĺžne spojené perforovanými bodmi. Hlavná časť jednej strany pásikov je jednofarebná. Konce a rubová strana pásikov sú biele. Na jednom konci každého pásika je zapínací mechanizmus, ktorý pozostáva na lícnej strane z kľukatého razenia a na rube z vrstvy lepidla pokrytej nepriľnavou papierovou páskou, ktorá sa pri zapínaní náramku odstráni. Na lícnej strane jednotlivých pásikov tesne pred zapínacím systémom, ale na bielom pozadí, je čiernou farbou vytlačené poradové číslo s veľkosťou 5 mm. Po oddelení jednotlivých pásikov pozdĺž perforovaných bodov a po zapnutí vytvorí každý pásik náramok odolný voči roztrhnutiu. (Pozri fotografiu č. 663.) (1)

6307 90 98
1. Výrobok pozostávajúci z pružnej silikónovej membrány klávesnice s 19 zabudovanými klávesmi, s rozmermi približne 65 × 40 × 1 mm. Výrobok má klávesy s potlačou, ktoré predstavujú alfa/numerickú klávesnicu, tlačidlá na telefonovanie a iné tlačidlá typické pre mobilné telefóny. Pod každým tlačidlom sa nachádza prvok elektrického kontaktu vyrobený zo silikónu impregnovaného uhlíkom. Výrobok má špecifický tvar a dizajn a je určený na zabudovanie do konkrétneho modelu mobilných telefónov.

8517 70 90
(4)

S cieľom stanoviť pre zásobu sardel v Biskajskom zálive viacročný plán, ktorý by sa vzťahoval na rybársky hospodársky rok a ktorým by sa určilo pravidlo výlovu vzťahujúce sa na stanovenie rybolovných možností, Komisia predložila 29. júla 2009 návrh nariadenia, ktorým sa ustanovuje dlhodobý plán pre zásobu sardely európskej v Biskajskom zálive a na ňu zameraný rybolov. So zreteľom na uvedený návrh Komisie a vzhľadom na to, že v posúdení vplyvu sa zdôrazňuje, že návrhom sa poskytuje najnovšie posúdenie vplyvu rozhodnutí o rybolovných možnostiach v súvislosti so zásobou sardely európskej v Biskajskom zálive, je vhodné zodpovedajúcim spôsobom určiť TAC pre túto zásobu. V odporúčaní, ktoré Vedecký, technický a hospodársky výbor pre rybné hospodárstvo (STECF) vydal v júli 2012, sa odhaduje, že neresiaca sa biomasa v tejto zásobe predstavuje približne 68 180 ton. TAC na rybársky hospodársky rok, ktorý trvá od 1. júla 2012 do 30. júna 2013, by sa preto mal stanoviť na 20 700 ton.
(2)

Okrem toho by sa mali stanoviť pravidlá týkajúce sa nadväzovania a podmienok administratívnej pomoci, ktorá sa má poskytovať pri nadnárodnej spolupráci. Súčasťou takejto pomoci by mal byť najmä prenos informácií, ktoré by kompetentnému členskému štátu umožnili posúdiť, či organizácia výrobcov alebo združenie uznávaných organizácií výrobcov spĺňa podmienky na uznanie. Takéto informácie potrebuje kompetentný členský štát na to, aby mohol v prípade nedodržania podmienok konať.
Príloha 11 k dohovoru ICAO Kapitola 3

Nové ustanovenie. V bode SERA.8005 písm. b) vykonávacieho nariadenia (EÚ) č. 923/2012 sa uvádza: b) Letové povolenia vydávané stanovišťami riadenia letovej prevádzky musia zaistiť rozstupy: 1. medzi všetkými letmi vo vzdušnom priestore tried A a B; 2. medzi letmi IFR vo vzdušnom priestore tried C, D a E; 3. medzi letmi IFR a letmi VFR vo vzdušnom priestore triedy C; 4. medzi letmi IFR a zvláštnymi letmi VFR; 5. medzi zvláštnymi letmi VFR, pokiaľ príslušný orgán nestanovuje inak, s výnimkou prípadov, v ktorých sa na žiadosť pilota lietadla a za podmienok, ktoré ustanoví príslušný orgán pre prípady uvedené v písmene b), môže vo vzdušnom priestore tried D a E počas dňa vydať letové povolenie .
(19)

Vzhľadom na to, že k možnému obchádzaniu dochádza mimo Únie, možno v súlade s článkom 13 ods. 4 základného nariadenia udeliť oslobodenie výrobcom cestných bicyklov a ostatných bicyklov (vrátane dodávkových trojkoliek, okrem jednokoliek), bez motora, v Indonézii, Malajzii, na Srí Lanke a v Tunisku, ktorí vedia preukázať, že nie sú prepojení (5) so žiadnym výrobcom, na ktorého sa vzťahujú príslušné opatrenia (6) a o ktorých sa zistilo, že nie sú zapojení do praktík obchádzania, ako sa vymedzuje v článku 13 ods. 1 a článku 13 ods. 2 základného nariadenia. Výrobcovia, ktorí majú záujem o získanie oslobodenia, by mali predložiť žiadosť náležite podloženú dôkazmi v rámci lehoty uvedenej v článku 3 ods. 3 tohto nariadenia.
(2)

Azorubín (synonymum karmoizín) bol v súlade so smernicou 70/524/EHS povolený bez časového obmedzenia ako kŕmna doplnková látka určená na používanie v krmivách pre mačky a psy, patriaca do kategórie „farbivá“ pod položku „farbivá povolené na farbenie potravín na základe predpisov Spoločenstva, iné ako patentná modrá V, brilantná zelená BS a kantaxantín“. Toto použitie bolo následne zapísané do Registra kŕmnych doplnkových látok ako jestvujúci výrobok v súlade s článkom 10 ods. 1 nariadenia (ES) č. 1831/2003.
SK Úradný vestník Európskej únie L 252/9

VYKONÁVACIE NARIADENIE KOMISIE (EÚ) č. 838/2012

z 18. septembra 2012

o povolení Lactobacillus brevis (DSMZ 21982) ako kŕmnej doplnkovej látky pre všetky druhy zvierat

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,

keďže:

(1) V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

(2) V súlade s článkom 7 nariadenia (ES) č. 1831/2003 bola predložená žiadosť o povolenie Lactobacillus brevis (DSMZ 21982). K uvedenej žiadosti boli pripojené údaje a doklady vyžadované podľa článku 7 ods. 3 nariadenia (ES) č. 1831/2003.

(3) Žiadosť sa týka povolenia Lactobacillus brevis (DSMZ 21982) ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „technologické doplnkové látky“.

(4) Európsky úrad pre bezpečnosť potravín (ďalej len „úrad“) dospel vo svojom stanovisku zo 6. marca 2012 (2) k záveru, že Lactobacillus brevis (DSMZ 21982) nemá za navrhovaných podmienok používania nepriaznivý účinok na zdravie zvierat, zdravie ľudí, ani na životné prostredie a že použitie tohto prípravku má potenciál zlepšiť produkciu siláže prostredníctvom zvýšenia produkcie kyseliny octovej, čo má za následok zvýšenie aeróbnej stability upravenej siláže. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, predloženú referenčným laboratóriom zriadeným nariadením (ES) č. 1831/2003.

(5) Z posúdenia Lactobacillus brevis (DSMZ 21982) vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Preto by sa malo povoliť používanie tohto prípravku v súlade s prílohou k tomuto nariadeniu.

(6) Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

PRIJALA TOTO NARIADENIE:

Článok 1

Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „doplnkové látky do siláže“, sa povoľuje ako doplnková látka vo výžive zvierat za podmienok stanovených v uvedenej prílohe.

Článok 2

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 18. septembra 2012 Za Komisiu predseda José Manuel BARROSO

(1) Ú. v. EÚ L 268, 18.10.2003, s. 29.

(2) EFSA Journal (Vestník EFSA) 2012; 10(3):2617.
(3)

V snahe zabezpečiť, aby sa informácie vymieňali jednotným spôsobom, je potrebné prijať technické podrobnosti tejto výmeny vrátane jednotnej elektronickej správy. To by takisto umožnilo jednotný vývoj technických a funkčných špecifikácií, keďže by sa riadili regulovaným rámcom.
(2)

Nepriaznivé poveternostné podmienky v Európe v roku 2012 s extrémnym suchom v niektorých členských štátoch a veľmi studenou zimou a drsnými zrážkami v iných členských štátoch spôsobili vážne škody na výrobe plodín a krmiva. Poľnohospodári, a najmä chovatelia hovädzieho dobytka, majú v dôsledku toho závažné finančné problémy. Tieto problémy znásobujú účinky prebiehajúcej finančnej krízy, pre ktorú sa mnohí poľnohospodári dostali do vážnych problémov s likviditou. S cieľom pomôcť zmierniť uvedené problémy je vhodné umožniť, aby sa poľnohospodárom vyplatili preddavky do výšky 50 % režimov podpory uvedených v prílohe I k nariadeniu (ES) č. 73/2009. Pokiaľ ide o platby na hovädzie a teľacie mäso stanovené v hlave IV kapitole 1 oddiele 11 nariadenia (ES) č. 73/2009, mali by byť členské štáty takisto oprávnené zvýšiť platbu preddavkov podľa článku 82 nariadenia Komisie (ES) č. 1121/2009 z 29. októbra 2009, ktorým sa ustanovujú podrobné pravidlá uplatňovania nariadenia Rady (ES) č. 73/2009, pokiaľ ide o režimy podpory pre poľnohospodárov ustanovené v hlavách IV a V (2), až do výšky 80 % platby.
14.

Na označenie pôvodu použite jeden z nasledujúcich kódov. Toto potvrdenie sa nesmie použiť v prípade exemplárov s kódom pôvodu W, R, F alebo U, ak exempláre neboli nadobudnuté v Únii alebo dovezené do Únie predtým, ako sa na ne začali vzťahovať ustanovenia týkajúce sa druhov uvedených v prílohách I, II alebo III k dohovoru alebo v prílohe C k nariadeniu (EHS) č. 3626/82 alebo v prílohách A, B a C k nariadeniu (ES) č. 338/97, a použije sa pre ne tiež kód O. W exempláre nadobudnuté z voľnej prírody R exempláre živočíchov chovaných v kontrolovanom prostredí, ktoré boli odobrané z voľnej prírody ako vajíčka alebo mláďatá v prípadoch, keď je veľmi málo pravdepodobné, že by sa inak dožili dospelého veku A rastliny uvedené v prílohe A umelo vypestované na nekomerčné účely a rastliny uvedené v prílohách B a C umelo vypestované v súlade s kapitolou XIII nariadenia (ES) č. 865/2006, ako aj ich časti a deriváty C živočíchy odchované v zajatí v súlade s kapitolou XIII nariadenia (ES) č. 865/2006, ako aj ich časti a deriváty F živočíchy narodené v zajatí, ktoré však nespĺňajú kritériá kapitoly XIII nariadenia (ES) č. 865/2006, ako aj ich časti a deriváty. U neznámy pôvod (musí byť odôvodnený) O exempláre nadobudnuté predtým, ako sa na ne začali vzťahovať ustanovenia dohovoru (možno použiť spolu s ktorýmkoľvek iným kódom).
a)

Lety HEMS vykonávané vo výkonnostnej triede 1 a 2 musia spĺňať meteorologické minimá pre fázu odbavenia a letu HEMS na trati uvedené v tabuľke 1. V prípade, že počas fázy letu na trati sa meteorologické podmienky zhoršia pod uvedené minimá základne oblačnosti alebo dohľadnosti, vrtuľníky s osvedčením iba na prevádzku v podmienkach VMC musia prerušiť let alebo sa vrátiť na základňu. Vrtuľníky vybavené na prevádzku v podmienkach IMC a s osvedčením na takúto prevádzku môžu prerušiť let, vrátiť sa na základňu alebo zmeniť let po všetkých stránkach na let vykonávaný podľa IFR, ak má posádka príslušnú kvalifikáciu. Tabuľka 1 Prevádzkové minimá HEMS 2 PILOTI 1 PILOT DEŇ Základňa oblačnosti Dohľadnosť Základňa oblačnosti Dohľadnosť 500 ft a viac Ako je stanovené v príslušných minimách pre vzdušný priestor VFR 500 ft a viac Ako je stanovené v príslušných minimách pre vzdušný priestor VFR 499 – 400 ft 1 000 m (2) 499 – 400 ft 2 000 m 399 – 300 ft 2 000 m 399 – 300 ft 3 000 m NOC Základňa oblačnosti Dohľadnosť Základňa oblačnosti Dohľadnosť 1 200 ft (3) 2 500 m 1 200 ft (3) 3 000 m
Subsektor korporácií prijímajúcich vklady okrem centrálnej banky (S.122) pozostáva zo všetkých finančných korporácií a kvázikorporácií okrem tých, ktoré sú zaradené do subsektorov centrálnej banky a fondov peňažného trhu, ktoré sa zapájajú hlavne do finančného sprostredkovania a ktorých účelom je prijímať vklady od inštitucionálnych jednotiek a vo vlastnom mene poskytovať úvery a/alebo investovať do cenných papierov.

Subsektor fondov peňažného trhu (S.123) ako kolektívnych investičných schém pozostáva zo všetkých finančných korporácií a kvázikorporácií okrem tých, ktoré sú zaradené do subsektorov centrálnej banky a úverových inštitúcií, ktoré sú zapojené hlavne do finančného sprostredkovania. Cieľom ich podnikania je prijímať od inštitucionálnych jednotiek akcie alebo podielové listy investičných fondov, ktoré sú najbližšími náhradami za vklady a vo vlastnom mene investovať predovšetkým do akcií/podielových fondov peňažného trhu, krátkodobých dlhových cenných papierov a/alebo vkladov.

5. Investičné fondy iné ako fondy peňažného trhu (S.124)
(9)

Požiadavky na ekodizajn by nemali mať vplyv na funkčnosť z pohľadu konečného používateľa ani by nemali negatívne ovplyvňovať zdravie, bezpečnosť ani životné prostredie. Najmä prínosy v oblasti znižovania spotreby energie počas fázy používania by mali viac ako len vykompenzovať akékoľvek dodatočné environmentálne vplyvy počas výrobnej fázy a fázy zneškodňovania.
(7)

Ak sa po vznesení námietky nedosiahne dohoda, Komisia prijme rozhodnutie v súlade s článkom 7 ods. 5 tretím pododsekom nariadenia (ES) č. 510/2006. Názov „Agneau de lait des Pyrénées“ používaný v preklade, a najmä v španielskom jazyku, by mohol viesť k zavádzaniu spotrebiteľov, pokiaľ ide o pravý pôvod výrobku. Hoci neexistuje dôvod na nezapísanie názvu „Agneau de lait des Pyrénées“ do registra, je potrebné zamedziť takémuto zavádzaniu a zabezpečiť spravodlivé používanie názvu. Zemepisná zložka označenia „Agneau de lait des Pyrénées“ by sa pri uvádzaní výrobku, ktorý zodpovedá špecifikácii výrobku „Agneau de lait des Pyrénées“, na trh nemala prekladať do iných jazykov. Toto by platilo tak pre používanie takéhoto prekladu na etikete, ako aj v rámci prezentácií alebo reklamy výrobku. Okrem toho krajina pôvodu by sa mala uvádzať v rovnakom zornom poli ako názov „Agneau de lait des Pyrénées“ písmenami rovnakej veľkosti ako sa uvádza tento názov.